คนนกเขาไม่ขันหงอย ยัน กระดิ่งเงินกระดิ่งทอง ไม่ช่วยให้ผงาด
เชื่อกันว่า หากผู้ชายกินแมลงกระดิ่งเงินกระดิ่งทองเข้าไป จะช่วยเจ้าโลกที่เคยคอตกคออ่อน กลับมาผงาด ทำให้กลุ่มคนหัวใส แห่เพาะเลี้ยงแมลงดังกล่าว ขายในตลาดออนไลน์กันอย่างโจ๋งครึ่ม ในราคากำมือละ 99 บาท ขณะที่ กูรู ยืนยัน ไม่มีสรรพคุณช่วยเสริมสมรรถภาพ,ผู้สื่อข่าวรายงานว่า กลายกระแสดังในโลกโซเชียล กรณีชาวบ้านหันไปเพาะเลี้ยงแมลงกระดิ่งเงินกระดิ่งทอง โดยอ้างว่าจะนำโชคลาภมาให้ บางรายถูกหวยติดต่อกันหลายงวด และยังมีความเชื่อด้วยอีกว่า หากผู้ชายบริโภคแมลงดังกล่าวเข้าไปแล้วจะมีสรรพคุณไม่แพ้ไวอากร้า เจ้าโลกที่เคยคอตกคออ่อนจะกลับมาผงาด จนมีกลุ่มคนหัวใสหันไปเพาะเลี้ยงแมลงกระดิ่งเงินกระดิ่งทองขายกันอย่างโจ๋งครึ่มในตลาดออนไลน์ ในราคากำมือละ 99 บาท หากใส่ขวดโหลขนาดใหญ่ จะตกขวดละ 499 บาท,ทางด้าน นายต๋อย (สงวนนามสกุล) อายุ 61 ปี อดีตข้าราชการทหาร เจ้าของร้านขายผักสด หนึ่งในผู้เลี้ยงแมลงกระดิ่งเงินกระดิ่งทอง โดยนายต๋อย เผยว่า เลี้ยงแมลงกระดิ่งเงินกระดิ่งทองมานานหลายปีแล้ว เชื่อว่าทำให้โชคดี ที่ผ่านมาถูกหวยติดต่อกันมาตลอด และยังเชื่อว่าแมลงกระดิ่งเงินกระดิ่งทอง มีสรรพคุณช่วยเพิ่มสมรรถภาพทางเพศ ตามแบบฉบับโบราณสูตรของทางภาคเหนือ ที่บอกต่อกันมา,ขณะที่ น.ส.สุขสวัสดิ์ พลพินิจ อาจารย์ภาควิชากีฏวิทยา คณะเกษตร มหาวิทยาลัยเกษตรศาสตร์ เปิดเผยว่า แมลงกระดิ่งเงินกระดิ่งทอง ชาวบ้านที่พบมักจะเรียกว่า ด้วงขี้ไก่ หากพบในกองขี้ไก่ และหากพบในเมล็ดพันธุ์พืชจะเรียกว่า มอดแป้ง เป็นแมลงท้องถิ่นที่พบในบ้านเรามานานนับ 100 ปี,สำหรับ ในเขตร้อนชื้นของบ้านเรา ถือว่าเหมาะสมในการดำรงชีวิตของแมลงชนิดนี้ หากมีอาหาร อากาศ และน้ำเพียงพอ ก็จะขยายพันธุ์ได้อย่างรวดเร็ว บางพื้นที่ก็เคยมีขึ้นเป็นกองทัพมากมายหลายแสนตัว ไม่มีผลกระทบต่อคน สัตว์ อาจจะมีผลต่อเมล็ดพันธุ์พืช แต่ยังไม่ได้ขึ้นทะเบียนในการศึกษาถึงผลกระทบต่อเมล็ดพันธุ์ในวงกว้าง เพราะอัตราการทำลายไม่มากนัก,อย่างไรก็ตาม อาจารย์คณะเกษตร ยืนยันว่า แมลงกระดิ่งเงินกระดิ่งทอง ไม่มีสรรพคุณช่วยเสริมสร้างสมรรถภาพทางเพศ ตามที่ชาวบ้านเชื่อกันแต่อย่างใด.
เชื่อกันว่า หากผู้ชายกินแมลงกระดิ่งเงินกระดิ่งทองเข้าไปจะช่วยให้เจ้าโลกที่เคยคอตกคออ่อน กลับมาผงาด ทำให้กลุ่มคนหัวใส แห่เพาะเลี้ยงแมลงดังกล่าว ขายในตลาดออนไลน์กันอย่างโจ๋งครึ่ม ในราคากำมือละ 99 บาท ขณะที่ กูรู ยืนยันไม่มี 
แมลงกระดิ่งเงินกระดิ่งทอง,กระดิ่งเงินกระดิ่งทอง,ยาโด๊ป,ไวอากร้า,ขายกระดิ่งเงิน,ข่าวทั่วไป